Hommikul olin rampväsinud, aga polnud parata, päev algas ja töö ootas. Kuna eile ei jäänud aega vajalikke ümbertõstmisi remondimehe jaoks teha, siis jäi täna see töö katki. Võtsin rohuketta kaasa ja asusin jõe ääres kunagisi põllulappe niitma. Seal kasvavad noored  tammed. Rohi on nii võimas, et annab vehkida. Rohukettaga niitmise põhimõte sarnaneb käsivikati omale. Ainuke vahe on selles, et lõiketerad töötavad mootori jõul. Masinat tuleb ikka endal liigutada. Niitmisest moodustuvad vaalud ja sealt saab heina kokku riisuda.